да се увери, че първият транш от авансовото плащане е действително изразходван и свързаните с него мерки са били осъществени. Тази проверка се извършва от държавата членка въз основа на годишния доклад, посочен в член 9, или на доклада за проверката, предвиден в член 7.
 Член 4
 Предоставяна гаранция
 1. За извършване на авансовите плащания, посочени в член 3, се изисква предоставянето на гаранция от съответната организация бенефициер в съответствие с член 66, параграф 1 от Регламент (ЕС) No 1306/2013 в размер на 110 % от исканото авансово плащане.
 2. Преди определена от държавата членка дата и не по-късно от 31 март съответните организации бенефициери могат да подадат до съответната държава членка заявление за освобождаване на гаранцията, посочена в параграф 1, до размера на общите разходи, съответстващи на сумата на първия транш от авансовото плащане, които са били действително извършени и проверени от държавата членка. Държавата членка определя какви подкрепящи документи следва да придружават това заявление, проверява ги и освобождава гаранцията, съответстваща на извършените разходи, най-късно през втория месец, следващ месеца, през който е подадено заявлението.
 Член 5
 Изплащане на финансирането от Съюза
 1. За целите на изплащане на финансирането от Съюза по член 29, параграф 2 от Регламент (ЕС) No 1308/2013, преди определена от държавата членка дата и не по-късно от 30 юни в годината, следваща всяка година от изпълнението на работната програма, организацията бенефициер подава до разплащателната агенция на държавата членка заявление за изплащане на финансиране.
 Разплащателната агенция на държавата членка може да изплати на организациите бенефициери остатъка от предоставеното от Съюза финансиране, съответстващ на всяка година от изпълнението на работната програма, след като се увери въз основа на годишния доклад, посочен в член 9, или на доклада за проверка, посочен в член 7, че мерките, съответстващи на двата транша на авансовото плащане, посочени в член 3, параграф 3, са били действително осъществени.
 Заявленията за финансиране от Съюза, подадени след 30 юни, са недопустими и евентуално получените суми като авансово плащане за финансиране на работната програма се възстановяват съгласно процедурата, предвидена в член 8.
 2. Заявлението за финансиране от Съюза се изготвя по образец, предоставен от компетентния орган на държавата членка. За да бъде допустимо, заявлението трябва да бъде придружено от:
 а)
 доклад, съдържащ следната информация:
 i)
 точно описание на изпълнените етапи на работната програма, с разбивка по области и мерки, посочени в член 3 от Делегиран регламент (ЕС) No 611/2014;
 ii)
 когато е целесъобразно — обосновка и финансови последици от несъответствията между етапите на работната програма, одобрена от държавата членка, и действително изпълнените етапи на работната програма;
 iii)
 оценка на изпълнената работна програма въз основа на критериите, предвидени в член 6 от Делегиран регламент (ЕС) No 611/2014;
 б)
 фактури и банкови документи, доказващи плащането на разходите, направени през периода на изпълнение на работната програма;
 в)
 когато е целесъобразно — документи, потвърждаващи действителното изплащане на финансовото участие от страна на организациите бенефициери и на съответната държава членка.
 3. Заявленията за финансиране, които не отговарят на условията, определени в параграфи 1 и 2, се считат за недопустими и се